ಕೆವಿನ್ ಸಿಸ್ಟ್ರೋಮ್

**ಕೆವಿನ್ ಸಿಸ್ಟ್ರೋಮ್** (ಜನನ ಡಿಸೆಂಬರ್ ೩೦, ೧೯೮೩) ಒಬ್ಬ ಅಮೇರಿಕನ್ ಕಂಪ್ಯೂಟರ್ ಪ್ರೋಗ್ರಾಮರ್ ಮತ್ತು ವಾಣಿಜ್ಯೋದ್ಯಮಿ. ಇವರು ವಿಶ್ವದ ಅತಿದೊಡ್ಡ ಫೋಟೋ ಹಂಚಿಕೆಯ ಜಾಲತಾಣವಾದ ಇನ್‍ಸ್ಟಾಗ್ರಾಂ ನ ಸಹ ಸಂಸ್ಥಾಪಕ. ಕೆವಿನ್ ಸಿಸ್ಟ್ರೋಮ್ ಹಾಗೂ ಮೈಕ್ ಕ್ರೀಗರ್ ಜೊತೆಯಾಗಿ ಇನ್‍ಸ್ಟಾಗ್ರಾಂ ಅನ್ನು ಸ್ಥಾಪಿಸಿದರು. ೨೦೧೬ ರ ೪೦ ವರ್ಷದೊಳಗಿನ ಅಮೇರಿಕಾದ ಶ್ರೀಮಂತ ಉದ್ಯಮಿಗಳ ಪಟ್ಟಿಯಲ್ಲಿ ಸಿಸ್ಟ್ರೋಮ್ ಅನ್ನು ಸೇರಿಸಲಾಗಿದೆ. ಕೆವಿನ್ ಸಿಸ್ಟ್ರೋಮ್ ಇನ್‍ಸ್ಟಾಗ್ರಾಂ ನ  ಸಿ.ಇ.ಒ. ಆಗಿದ್ದು, ಇವರ ಆಡಳಿತದೊಂದಿಗೆ ಇನ್‌ಸ್ಟಾಗ್ರಾಮ್ ವೇಗವಾಗಿ ಬೆಳೆಯುತ್ತಿರುವ ಅಪ್ಲಿಕೇಶನ್ ಎಂಬ ಹೆಸರನ್ನು ಪಡೆಯಿತು. ಇನ್‌ಸ್ಟಾಗ್ರಾಂ ಸೆಪ್ಟೆಂಬರ್ ೨೦೧೭ ರ ಹೊತ್ತಿಗೆ ೮೦೦ ಮಿಲಿಯನ್ ಮಾಸಿಕ ಬಳಕೆದಾರರನ್ನು ಹೊಂದಿತು. ಕೆವಿನ್ ಸಿಸ್ಟ್ರೋಮ್ ಸೆಪ್ಟೆಂಬರ್ ೨೪, ೨೦೧೮ ರಂದು ಇನ್‌ಸ್ಟಾಗ್ರಾಂ ನ ಸಿ.ಇ.ಒ ಹುದ್ದೆಗೆ ರಾಜೀನಾಮೆಯನ್ನು ನೀಡಿದರು.

ಮೆಟಾ ಪ್ಲಾಟ್‌ಫಾರ್ಮ್‌ (ನಂತರ ಫೇಸ್‍ಬುಕ್, ಇಂಕ್.) ೨೦೧೨ ರಲ್ಲಿ $೧ ಶತಕೋಟಿಗೆ ಇನ್‍ಸ್ಟಾಗ್ರಾಂ ಅನ್ನು ಖರೀದಿಸಿತು. ಮೊದಲಿಗೆ ೧೩ ಉದ್ಯೋಗಿಗಳನ್ನು ಹೊಂದಿದ್ದ ಕಂಪನಿಗೆ ಇದು ದೊಡ್ಡ ಮೊತ್ತವಾಗಿದೆ. ಇನ್‍ಸ್ಟಾಗ್ರಾಂ ಇಂದು ಒಂದು ಬಿಲಿಯನ್‍ಗಿಂತಲೂ ಹೆಚ್ಛಿನ ಬಳಕೆದಾರರನ್ನು ಹೊಂದಿದೆ ಮತ್ತು ಮೆಟಾ ಪ್ಲಾಟ್‌ಫಾರ್ಮ್‌ಗಳ ವಾರ್ಷಿಕ ಆದಾಯಕ್ಕೆ $೨೦ ಶತಕೋಟಿಗೂ ಹೆಚ್ಚು ಕೊಡುಗೆ ನೀಡುತ್ತದೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಸಿಸ್ಟ್ರೋಮ್ ೧೯೮೩ ರಲ್ಲಿ ಮ್ಯಾಸಚೂಸೆಟ್ಸ್‌ನ ಹಾಲಿಸ್ಟನ್‌ನಲ್ಲಿ ಜನಿಸಿದರು. ಅವರು **ಜಿಪ್‌ಕಾರ್‌ನಲ್ಲಿ** ಮಾರ್ಕೆಟಿಂಗ್ ಎಕ್ಸಿಕ್ಯೂಟಿವ್ ಆಗಿರುವ ಡಯೇನ್ ಅವರ ಪುತ್ರರಾಗಿದ್ದಾರೆ. ಇವರ ತಂದೆ ಮೊದಲ ಡಾಟ್‌ಕಾಮ್ ಬಬಲ್ ಸಮಯದಲ್ಲಿ ಮಾನ್‌ಸ್ಟರ್ ಮತ್ತು ಸ್ವಾಪಿಟ್‌ನಲ್ಲಿ ಕೆಲಸ ಮಾಡಿದರು. ಸಿಸ್ಟ್ರೋಮ್ ಮ್ಯಾಸಚೂಸೆಟ್ಸ್‌ನ ಕಾನ್ಕಾರ್ಡ್‌ನಲ್ಲಿರುವ ಮಿಡ್ಲ್‌ಸೆಕ್ಸ್ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಅಲ್ಲಿ ಅವರಿಗೆ ಕಂಪ್ಯೂಟರ್ ಪ್ರೋಗ್ರಾಮಿಂಗ್‌‍ನ ಪರಿಚಯವಾಯಿತು. ಅವರ ಆಸಕ್ತಿಯು 'ಡೂಮ್ ೨' ಅನ್ನು ಆಡುವುದರಿಂದ  ಬೆಳೆಯಿತು.

ಅವರು ಹೈಸ್ಕೂಲ್‌ನಲ್ಲಿದ್ದಾಗ ಬೋಸ್ಟನ್ ಬೀಟ್, ವಿನೈಲ್ ರೆಕಾರ್ಡ್ ಮ್ಯೂಸಿಕ್ ಸ್ಟೋರ್‌ನಲ್ಲಿ ಕೆಲಸ ಮಾಡಿದರು. ಸಿಸ್ಟ್ರೋಮ್ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಲ್ಲಿ ವ್ಯಾಸಂಗ ಮಾಡಿದರು ಮತ್ತು ೨೦೦೬ ರಲ್ಲಿ ಮ್ಯಾನೇಜ್‌ಮೆಂಟ್ ಸೈನ್ಸ್ ಮತ್ತು ಇಂಜಿನಿಯರಿಂಗ್‌ನಲ್ಲಿ ಪದವಿ ಪಡೆದರು. ಸ್ಟ್ಯಾನ್‌ಫೋರ್ಡ್‌ನಲ್ಲಿ, ಅವರು *ಸಿಗ್ಮಾ ನು ಫ಼್ರಾಟರ್ನಿಟಿ* ಎಂಬುದರ ಸದಸ್ಯರಾಗಿದ್ದರು. ಅವರು ಮಾರ್ಕ್ ಜುಕರ್‌ಬರ್ಗ್‌ ನಿಂದ ನೇಮಕಾತಿ ಪ್ರಸ್ತಾಪವನ್ನು ತಿರಸ್ಕರಿಸಿದರು ಮತ್ತು ಅದರ ಬದಲಿಗೆ ತಮ್ಮ ಮೂರನೇ ವರ್ಷದ ಚಳಿಗಾಲದ ಅವಧಿಯನ್ನು ಫ್ಲಾರೆನ್ಸ್‌ನಲ್ಲಿ ಕಳೆದರು. ಅಲ್ಲಿ ಅವರು ಛಾಯಾಗ್ರಹಣವನ್ನು ಅಧ್ಯಯನ ಮಾಡಿದರು. ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾನಿಲಯದಲ್ಲಿ **ಮೇಫೀಲ್ಡ್ ಫೆಲೋಸ್** ಕಾರ್ಯಕ್ರಮದಲ್ಲಿ ಭಾಗವಹಿಸಲು ಹನ್ನೆರಡು ವಿದ್ಯಾರ್ಥಿಗಳಲ್ಲಿ ಒಬ್ಬರಾಗಿ ಆಯ್ಕೆಯಾದಾಗ ಅವರು ಪ್ರಾರಂಭಿಕ ಪ್ರಪಂಚದ (ಸ್ಟಾರ್ಟ್‍ಅಪ್ ವಲ್ಡ್) ಮೊದಲ ರುಚಿಯನ್ನು ಪಡೆದರು. ಈ ಫೆಲೋಶಿಪ್ ಒಡಿಯೊದಲ್ಲಿನ ಅವರ ಇಂಟರ್ನ್‌ಶಿಪ್‌ಗೆ ಕಾರಣವಾಯಿತು. ಇದು ಅಂತಿಮವಾಗಿ ಟ್ವಿಟರ್‌ನ ಸ್ಥಾಪನೆಗೆ ಕಾರಣವಾಯಿತು.

## ವೃತ್ತಿ
### ಗೂಗಲ್
ಸ್ಟ್ಯಾನ್‌ಫೋರ್ಡ್ ಪದವಿ ಪಡೆದ ನಂತರ, ಅವರು ಜಿ-ಮೇಲ್, ಗೂಗಲ್ ಕ್ಯಾಲೆಂಡರ್, ಡಾಕ್ಸ್, ಸ್ಪ್ರೆಡ್‌ಶೀಟ್‌ಗಳು ಮತ್ತು ಇತರ ಉತ್ಪನ್ನಗಳಲ್ಲಿ ಕೆಲಸ ಮಾಡುವ ಗೂಗಲ್ ಅನ್ನು ಸೇರಿದರು. ಅವರು ಉತ್ಪನ್ನ ಮಾರಾಟಗಾರರಾಗಿ ಗೂಗಲ್ ನಲ್ಲಿ ಎರಡು ವರ್ಷಗಳನ್ನು ಕಳೆದರು. ನಂತರ ಅಸೋಸಿಯೇಟ್ ಪ್ರಾಡಕ್ಟ್ ಮ್ಯಾನೇಜರ್ ಪ್ರೋಗ್ರಾಮ್‌ಗೆ ಸ್ಥಳಾಂತರಿಸದ ಹತಾಶೆಯಿಂದ ಸಿಸ್ಟ್ರೋಮ್ ಗೂಗಲ್ ಅನ್ನು ತೊರೆದರು.

### ಬರ್ಬನ್
ಅವರು ನಂತರ ಬರ್ಬನ್ ಆಗಿ ಮಾರ್ಪಟ್ಟ ಮೂಲಮಾದರಿಯನ್ನು ಮಾಡಿದರು ಮತ್ತು ಅದನ್ನು ಪಾರ್ಟಿಯಲ್ಲಿ *ಬೇಸ್‌ಲೈನ್ ವೆಂಚರ್ಸ್* ಮತ್ತು *ಆಂಡ್ರೆಸೆನ್ ಹೊರೊವಿಟ್ಜ್‌*ಗೆ ನೀಡಿದರು. ಮೆಕ್ಸಿಕೋದಲ್ಲಿ ವಿಹಾರಕ್ಕೆ ಹೋಗುತ್ತಿದ್ದಾಗ, ತನ್ನ ಗೆಳತಿ ಐಫೋನ್ ೪ ಕ್ಯಾಮೆರಾದಲ್ಲಿ ತೆಗೆದ ಆಕೆಯ ಫೋಟೋಗಳು ಸಾಕಷ್ಟು ಚೆನ್ನಾಗಿ ಕಾಣಿಸದ ಕಾರಣ ಆಕೆ ಅದನ್ನು ಪೋಸ್ಟ್ ಮಾಡಲು ಇಷ್ಟಪಡಲಿಲ್ಲ. ಆಗ ಅವರಿಗೆ ಫಿಲ್ಟರ್ ಗಳ ಉಪಾಯ ಹೊಳೆಯಿತು. ಛಾಯಾಚಿತ್ರಗಳ ಗುಣಾತ್ಮಕ ಕೀಳರಿಮೆಯನ್ನು ಪರಿಣಾಮಕಾರಿಯಾಗಿ ಮರೆಮಾಚುವ ಮೂಲಕ ಫಿಲ್ಟರ್‌ಗಳನ್ನು ಬಳಸುವುದು ಸಮಸ್ಯೆಗೆ ಪರಿಹಾರವಾಗಿತ್ತು. ತರುವಾಯ, ಸಿಸ್ಟ್ರೋಮ್ ಎಕ್ಸ್- ಪ್ರೊ ೨ ಫಿಲ್ಟರ್ ಅನ್ನು ಅಭಿವೃದ್ಧಿಪಡಿಸಿದರು. ಅದು ಇಂದಿಗೂ ಇನ್‍ಸ್ಟಾಗ್ರಾಂ ನಲ್ಲಿ ಬಳಕೆಯಲ್ಲಿದೆ.

ಮೊದಲ ಸಭೆಯ ನಂತರ, ಬರ್ಬನ್ ಕಂಪನಿಯಾಗಬಹುದೇ ಅಥವಾ ಇಲ್ಲವೇ ಎಂಬುದನ್ನು ಅನ್ವೇಷಿಸಲು ಅವರು ತಮ್ಮ ಕೆಲಸವನ್ನು ತ್ಯಜಿಸಲು ನಿರ್ಧರಿಸಿದರು. ತನ್ನ ಕೆಲಸವನ್ನು ತೊರೆದ ೨ ವಾರಗಳಲ್ಲಿ, ಅವರು **ಬೇಸ್‌ಲೈನ್ ವೆಂಚರ್ಸ್** ಮತ್ತು **ಆಂಡ್ರೆಸೆನ್ ಹೊರೊವಿಟ್ಜ್‌**ನಿಂದ ಯು.ಎಸ್ $೫೦೦,೦೦೦ ಮೂಲ ನಿಧಿಯನ್ನು ಪಡೆದರು. ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿದ್ದಾಗ, ಸಿಸ್ಟ್ರೋಮ್ ಮತ್ತು ಮೈಕ್ ಕ್ರೀಗರ್ ಹೆಚ್.ಟಿ.ಎಮ್.ಎಲ್ ೫ ಚೆಕ್-ಇನ್ ಸೇವೆಯಾದ ಬರ್ಬನ್ ಅನ್ನು ನಿರ್ಮಿಸಿದರು, ಇದು ಬಳಕೆದಾರರಿಗೆ ಅನೇಕ ಕೆಲಸಗಳನ್ನು ಮಾಡಲು ಅವಕಾಶ ಮಾಡಿಕೊಟ್ಟ ಉತ್ಪನ್ನವಾಗಿದೆ.ಉದಾಹರಣೆಗೆ ಸ್ಥಳಗಳನ್ನು ಪರಿಶೀಲಿಸಬಹುದು, ಯೋಜನೆಗಳನ್ನು ಮಾಡಬಹುದು (ಭವಿಷ್ಯದ ಚೆಕ್- ಇನ್‍ಗಳು), ಜೊತೆಗೆ ಸ್ನೇಹಿತರೊಂದಿಗೆ ಹ್ಯಾಂಗ್ ಔಟ್ ಮಾಡಿ ಅದನ್ನು  ಪೋಸ್ಟ್ ಮಾಡಿ ಅದರಿಂದ ಹಣ ಗಳಿಸಬಹುದಾಗಿತ್ತು. ಆದಾಗ್ಯೂ, *ಮೇಫೀಲ್ಡ್ ಫೆಲೋಸ್* ಪ್ರೋಗ್ರಾಂನಲ್ಲಿ ತಮ್ಮ ಅಧ್ಯಯನಗಳನ್ನು ನೆನಪಿಸಿಕೊಳ್ಳುತ್ತಾ, ಕ್ರೀಗರ್ ಮತ್ತು ಸಿಸ್ಟ್ರೋಮ್ ಬರ್ಬನ್ ಹಲವಾರು ವೈಶಿಷ್ಟ್ಯಗಳನ್ನು ಅಭಿವೃಧ್ದಿ ಪಡಿಸಿದರೂ ಬಳಕೆದಾರರು ಕಷ್ಟಕರವಾದ ಉತ್ಪನ್ನವನ್ನು ಬಯಸುವುದಿಲ್ಲ ಎಂದು ಗುರುತಿಸಿದರು. ಅವರು ಫೋಟೋ ಹಂಚಿಕೆ ಎಂಬ ಒಂದು ನಿರ್ದಿಷ್ಟ ವೈಶಿಷ್ಟ್ಯದ ಮೇಲೆ ಕೇಂದ್ರೀಕರಿಸಲು ನಿರ್ಧರಿಸಿದರು.  ಬರ್ಬನ್‌ನ ಅಭಿವೃಧ್ದಿಯು ಇನ್‍ಸ್ಟಾಗ್ರಾಂ ನ ರಚನೆಗೆ ಕಾರಣವಾಯಿತು. ಪ್ರಾರಂಭವಾದ ಒಂದು ತಿಂಗಳ ನಂತರ, ಇನ್‍ಸ್ಟಾಗ್ರಾಂ ೧ ಮಿಲಿಯನ್ ಬಳಕೆದಾರರೊಂದಿಗೆ ಬೆಳೆಯಿತು. ಒಂದು ವರ್ಷದ ನಂತರ, ಇನ್‍ಸ್ಟಾಗ್ರಾಂ ೧೦ ಮಿಲಿಯನ್‌ಗಿಂತಲೂ ಹೆಚ್ಚು ಬಳಕೆದಾರರನ್ನು ಮುಟ್ಟಿತು.

## ಇನ್‍ಸ್ಟಾಗ್ರಾಂ
೨೦೧೦ ರಲ್ಲಿ, ಸಿಸ್ಟ್ರೋಮ್ ಫೋಟೋ-ಹಂಚಿಕೆ ಹಾಗೂ ವೀಡಿಯೊ ಹಂಚಿಕೆ ಮಾಡಬಹುದಾದ **ಇನ್‍ಸ್ಟಾಗ್ರಾಂ** ಎಂಬ ಸಾಮಾಜಿಕ ನೆಟ್‍ವರ್ಕನ್ನು ಕ್ಯಾಲಿಫೋರ್ನಿಯಾದ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಮೈಕ್ ಕ್ರೀಗರ್ ಅವರೊಂದಿಗೆ ಸಹ-ಸ್ಥಾಪಿಸಿದರು.

ಏಪ್ರಿಲ್ ೨೦೧೨ ರಲ್ಲಿ, ಇನ್‍ಸ್ಟಾಗ್ರಾಂ ಅನ್ನು ೧೩ ಉದ್ಯೋಗಿಗಳೊಂದಿಗೆ ಯು.ಎಸ್$೧ ಬಿಲಿಯನ್ ನಗದು ಮತ್ತು ಸ್ಟಾಕ್‌ಗೆ ಫೇಸ್‌ಬುಕ್‌ಗೆ ಮಾರಾಟ ಮಾಡಲಾಯಿತು. ಇವರ ಸ್ವಾಧೀನಕ್ಕೆ ಪ್ರಮುಖ ಕೊಡುಗೆಗಳಲ್ಲಿ ಒಂದೆಂದರೆ 
ಫೇಸ್‍ಬುಕ್ ನ ಮಾರ್ಕ್ ಜುಕರ್‌ಬರ್ಗ್ ತಾವು *ಇನ್‌ಸ್ಟಾಗ್ರಾಮ್ ಅನ್ನು ಸ್ವತಂತ್ರವಾಗಿ ನಿರ್ಮಿಸಲು ಮತ್ತು ಬೆಳೆಸಲು ಬದ್ಧವಾಗಿದ್ದೇವೆ* ಎಂದು ಹೇಳಿದ್ದಾರೆ, ಇದು ಸಿಸ್ಟ್ರೋಮ್ ಗೆ ಇನ್‌ಸ್ಟಾಗ್ರಾಮ್ ಅನ್ನು ಮುನ್ನಡೆಸಲು ಅವಕಾಶ ಮಾಡಿಕೊಟ್ಟಿತು. ಸಿಸ್ಟ್ರೋಮ್ ಬ್ಲೂಮ್‌ಬರ್ಗ್‌ಗೆ ನೀಡಿದ ಸಂದರ್ಶನದಲ್ಲಿ ಫೇಸ್‌ಬುಕ್‌ನ ಭಾಗವಾಗುವುದರ ಸಾಧಕ ಏನೆಂದು ವಿವರಿಸುತ್ತಾ, *ನಾವು ಹೇಗೆ ಬೆಳೆಯಬೇಕು ಎಂಬುದನ್ನು ಅರ್ಥಮಾಡಿಕೊಳ್ಳುವ, ವ್ಯವಹಾರವನ್ನು ಹೇಗೆ ನಿರ್ಮಿಸುವುದು ಎಂಬುದನ್ನು ಅರ್ಥಮಾಡಿಕೊಳ್ಳುವ ಮತ್ತು ಅತ್ಯುತ್ತಮವಾದವುಗಳಲ್ಲಿ ಒಂದನ್ನು ಹೊಂದಿರುವ ಕಂಪನಿಯ ವಿಚಾರಧಾರೆಯೊಂದಿಗೆ ನಾವು ಜೋಡಿಯಾಗಬೇಕು. ತಂತ್ರಜ್ಞಾನದಲ್ಲಿ ಉತ್ತಮ ಅಥವಾ ಉತ್ತಮವಲ್ಲದ ನಿರ್ವಹಣಾ ತಂಡವನ್ನು ನಾವು ನಮ್ಮ ಸಂಪನ್ಮೂಲವಾಗಿ ಬಳಸಬೇಕು* ಎಂದು ಹೇಳಿದ್ದಾರೆ.

ಫೋರ್ಬ್ಸ್‌ನೊಂದಿಗಿನ ಸಂದರ್ಶನದಲ್ಲಿ, *ಇನ್‍ಸ್ಟಾಗ್ರಾಂ ಎಂಬುದು ಇಂದಿನ ಸಾಮಾಜಿಕ ಮಾಧ್ಯಮ ಜಗತ್ತಿನಲ್ಲಿ ಯಾವಾಗಲೂ ನಿಮ್ಮೊಂದಿಗೆ ಇರುವ ಐಫೋನ್‌ಗೆ ಸೂಕ್ತವಾದ ಸಂವಹನದ ಹೊಸ ರೂಪವಾಗಿದೆ. ಇನ್‍ಸ್ಟಾಗ್ರಾಂ ಫೋಟೋಗಳಿಗಾಗಿಯೇ ನಿರ್ಮಿಸಲಾದ ಸಾಮಾಜಿಕ ಜಾಲತಾಣ. ಅಲ್ಲಿ ಜನರು ತ್ವರಿತವಾಗಿ ಕಾಮೆಂಟ್ ಮಾಡಬಹುದು ಅಥವಾ ಫೋಟೋಗಳನ್ನು **ಲೈಕ್** ಮಾಡಿ, ಟ್ವಿಟರ್ ಅಥವಾ ಫೇಸ್‌ಬುಕ್‌ನಲ್ಲಿ ಹಂಚಿಕೊಳ್ಳಬಹುದು* ಎಂದು ಹೇಳಿದ್ದಾರೆ. ಸಿಸ್ಟ್ರೋಮ್ ಅವರು ಇನ್‌ಸ್ಟಾಗ್ರಾಮ್ ಅನ್ನು ಮಾಧ್ಯಮ ಕಂಪನಿ ಎಂದು ಗುರುತಿಸಿದ್ದಾರೆ. ಇದು ಡಿಸ್ನಿ, ಆಕ್ಟಿವಿಸನ್, ಲ್ಯಾನ್‌ಕಾಮ್, ಬನಾನಾ ರಿಪಬ್ಲಿಕ್ ಮತ್ತು ಸಿಡಬ್ಲ್ಯೂನಂತಹ ದೊಡ್ಡ ಕಂಪನಿಗಳಿಂದ ವೀಡಿಯೊ ಜಾಹೀರಾತಿನ ರೋಲ್-ಔಟ್ ಅನ್ನು ವಿವರಿಸುತ್ತದೆ.

ಸೆಪ್ಟೆಂಬರ್ ೨೪,೨೦೧೮ ರಂದು, ಸಿಸ್ಟ್ರೋಮ್ ಇನ್‍ಸ್ಟಾಗ್ರಾಂ ಗೆ ರಾಜೀನಾಮೆ ನೀಡಿದ್ದಾರೆ ಎಂದು ಘೋಷಿಸಲಾಯಿತು.

## ಉದ್ಯಮದಲ್ಲಿ ವಿಷಯಗಳನ್ನು ನಕಲಿಸುವ ಕುರಿತು
ಇನ್‍ಸ್ಟಾಗ್ರಾಂ ತನ್ನ ಹತ್ತಿರದ ಪ್ರತಿಸ್ಪರ್ಧಿ ಸ್ನ್ಯಾಪ್‌ಚಾಟ್‌ನಿಂದ ವಿವಿಧ ಹೊಸ ವಿಷಯಗಳನ್ನು ನಕಲು ಮಾಡಿದೆ ಎಂದು  ಹಲವಾರು ಸಂದರ್ಭಗಳಲ್ಲಿ ಆರೋಪಿಸಲಾಗಿದೆ. ಸಮಸ್ಯೆಗೆ ಸಂಬಂಧಿಸಿದಂತೆ, ಸಿಸ್ಟ್ರೋಮ್ ಇತ್ತೀಚಿನ ದಿನಗಳಲ್ಲಿ ಟೆಕ್ ಕಂಪನಿಗಳು ಪ್ರಾರಂಭಿಸುವ ಎಲ್ಲಾ ಹೊಸ ಸೇವೆಗಳು ಅಸ್ತಿತ್ವದಲ್ಲಿರುವ ಉತ್ಪನ್ನಗಳ *ರಿಮಿಕ್ಸ್* ಎಂದು ವಾದಿಸಿದರು ಮತ್ತು *ನೀವು ಅವುಗಳನ್ನು ರೀಮಿಕ್ಸ್ ಮಾಡಿದಾಗ ಮತ್ತು ನಿಮ್ಮ ಸ್ವಂತ ರುಚಿಯನ್ನು ತಂದಾಗ ಈ ಎಲ್ಲಾ ಆಲೋಚನೆಗಳು ಮೂಲವಾಗಿರುತ್ತವೆ* ಎಂದರು. ಸರಳವಾಗಿ *ಸಿಲಿಕಾನ್ ವ್ಯಾಲಿ ಕಾರ್ಯನಿರ್ವಹಿಸುವ ರೀತಿಯಲ್ಲಿ, ತಂತ್ರಜ್ಞಾನದ ಇತಿಹಾಸದಲ್ಲಿ ಎಲ್ಲೋ ಯಾರಾದರೂ ತಮ್ಮ ಅಪ್ಲಿಕೇಶನ್‌ನಲ್ಲಿ ಹೊಂದಿರುವ ಪ್ರತಿಯೊಂದು ವೈಶಿಷ್ಟ್ಯದ ಮೂಲವನ್ನು ನೀವು ಪತ್ತೆಹಚ್ಚಬಹುದು* ಎಂದು ಸಿಸ್ಟ್ರೋಮ್ ವಾದಿಸಿದರು.

## ಫೋರ್ಬ್ಸ್ ಪಟ್ಟಿ
೨೦೧೪ ರಲ್ಲಿ, ಸಿಸ್ಟ್ರೋಮ್ ರನ್ನು ಫೋರ್ಬ್ಸ್ ೩೦ *೩೦ ವರ್ಷದೊಳಗಿನ* ಪಟ್ಟಿಯಲ್ಲಿ *ಸಾಮಾಜಿಕ/ಮೊಬೈಲ್ ವರ್ಗದ* ಅಡಿಯಲ್ಲಿ ಪಟ್ಟಿ ಮಾಡಲಾಗಿದೆ.
೨೦೧೬ ರಲ್ಲಿ, ನಿಯತಕಾಲಿಕವು ಯು.ಎಸ್ $೧.೧ ಶತಕೋಟಿಯ ಅಂದಾಜು ನಿವ್ವಳ ಮೌಲ್ಯದೊಂದಿಗೆ ಸಿಸ್ಟ್ರೋಮ್ ಅನ್ನು ಬಿಲಿಯನೇರ್ ಎಂದು ಶ್ರೇಣೀಕರಿಸಿತು. ಫೇಸ್‍ಬುಕ್ ಸ್ಟಾಕ್‌ಗಳು ೫೦೦% ಕ್ಕಿಂತ ಹೆಚ್ಚು ಏರಿಕೆಯಾಯಿತು. ಇದು ಇನ್‍ಸ್ಟಾಗ್ರಾಂ ಉನ್ನತಿಗೇರಲು ಒಂದು ಮಾರ್ಗವಾಯಿತು.

## ವೈಯಕ್ತಿಕ ಜೀವನ
ಫೆಬ್ರವರಿ ೨೦೧೬ ರಲ್ಲಿ ಕೆವಿನ್ ಸಿಸ್ಟ್ರೋಮ್ ಪೋಪ್ ಫ್ರಾನ್ಸಿಸ್ ಅವರನ್ನು ವ್ಯಾಟಿಕನ್‌ನಲ್ಲಿ ಭೇಟಿಯಾದರು. ಅಲ್ಲಿ ಅವರು ಗಡಿ, ಸಂಸ್ಕೃತಿಗಳು ಮತ್ತು ತಲೆಮಾರುಗಳಾದ್ಯಂತ ಜನರನ್ನು ಒಂದುಗೂಡಿಸುವಲ್ಲಿ ಚಿತ್ರಗಳ ಶಕ್ತಿಯ ಕುರಿತು ಚರ್ಚಿಸಿದರು. ಅಕ್ಟೋಬರ್ ೩೧, ೨೦೧೬ ರಂದು, ಸಿಸ್ಟ್ರೋಮ್ ಕ್ಯಾಲಿಫೋರ್ನಿಯಾದ ನಾಪಾದಲ್ಲಿ **ಕ್ಲೀನ್-ಎನರ್ಜಿ ಇನ್ವೆಸ್ಟ್‌ಮೆಂಟ್ ಫರ್ಮ್ ಸುಟ್ರೋ ಎನರ್ಜಿ ಗ್ರೂಪ್‌ನ** ಸಂಸ್ಥಾಪಕ ಮತ್ತು ಸಿಇಒ ಆದ *ನಿಕೋಲ್ ಸಿಸ್ಟ್ರೋಮ್ (ನೀ ಸ್ಚುಟ್ಜ್)* ಅವರನ್ನು ವಿವಾಹವಾದರು. ಇವರಿಬ್ಬರೂ ಸ್ಟ್ಯಾನ್‌ಫೋರ್ಡ್‌ನಲ್ಲಿ ಭೇಟಿಯಾಗಿದ್ದು, ಮತ್ತು ೨೦೧೪ ರಲ್ಲಿ ನಿಶ್ಚಿತಾರ್ಥ ಮಾಡಿಕೊಂಡರು.

## ಉಲ್ಲೇಖಗಳು 
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಉದ್ಯಮಿಗಳು